કોલેજો આવનારા સમયમાં નિયમ અનુસાર એપ્રેન્ટીસશીપ આપીને તાલીમાર્થીઓની તાલીમ પૂરી પાડશે. આવનારા સમયમાં કોલેજોમાં વિવિધ કામગીરી માટે યુવાનોને સારા એવા પ્રમાણમાં તાલીમ મળી રહે તે માટે તમામ સંસ્થાઓ દ્વારા યોગ્ય કાર્યવાહી કરવામાં આવશે. ઝોનલ ઓફિસર્સ અને એપ્રેન્ટીસશીપ એડ્વાઈઝર્સ દ્વારા તમામ પ્રકારનો સહયોગ સંસ્થાઓને પૂરો પાડવામાં આવશે એવી ખાતરી આપવામાં આવી હતી. ઉદ્યોગજગતને તેઓની જરૂરિયાત મુજબના ઉમેદવારો મળી રહે તેના માટે અગાઉથી વિદ્યાર્થીઓને પસંદ કરીને તેઓને તાલીમ આપવાની આ પદ્ધતિ કામિયાબ રહેશે. તેમાં પણ ઉદ્યોગોને સરકાર તરફથી સહાય મળી રહી હોવાથી ઔદ્યોગિક એકમો તેનો જરૂર લાભ ઊઠાવશે એવો અમને વિશ્વાસ છે. વિદેશમાં પણ વિદ્યાર્થીઓને ઈન્ડસ્ટ્રી-રેડી બનાવવા આવા પ્રકારની તાલીમ પૂરી પાડીને તેઓને તૈયાર કરવામાં આવે છે, એવી માહિતી પ્રાદેશિક ઈન્ચાર્જ અને એલ.ડી. એન્જીનિયરીંગ કૉલેજના પ્રિન્સીપાલ ડૉ.જી.પી.વડોદરીયાએ આપી હતી.